Il-qafas il-ġdid tal-UE għall-iskrinjar tal-investimenti diretti barranin daħal fis-seħħ uffiċjalment fl-10 ta' April 2019. Il-qafas il-ġdid huwa bbażat fuq proposta mressqa mill-Kummissjoni Ewropea f'Settembru 2017 u se jkun strumentali biex jissalvagwardja s-sigurtà u l-ordni pubbliku tal-Ewropa b'rabta mal-investimenti diretti barranin fl-Unjoni. Il-President tal-Kummissjoni Ewropea, Jean-Claude Juncker qal: “Dan il-qafas ġdid se jgħin lill-Ewropa biex tiddefendi l-interessi strateġiċi tagħha. Għandna bżonn ta' skrutinju fuq l-akkwisti minn kumpaniji barranin, li għandhom fil-mira tagħhom l-assi strateġiċi tal-Ewropa. Irrid li l-Ewropa tibqa' miftuħa għan-negozju, iżda għidt kemm-il darba li m'aħniex kummerċjanti ħielsa inġenwi. L-adozzjoni u d-dħul fis-seħħ ta' din il-proposta fi żmien kważi rekord turi li qed neħduha bis-serjetà u li meta niġu għad-difiża tal-interessi tal-Ewropa dejjem se nitkellmu bil-fatti.” Il-qafas il-ġdid se: Sa llum, l-Istati Membri tal-UE huma meħtieġa jinnotifikaw lill-Kummissjoni bil-mekkaniżmi ta' skrinjar tal-investiment nazzjonali tagħhom. Bħalissa hemm 14-il Stat Membru li għandhom mekkaniżmi nazzjonali ta' skrinjar fis-seħħ. Diversi Stati Membri jinsabu fil-proċess li jirriformaw il-mekkaniżmi ta' skrinjar tagħhom jew li jadottaw mekkaniżmi ġodda. Matul it-18-il xahar li ġejjin, il-Kummissjoni u l-Istati Membri tal-UE se jieħdu l-passi meħtieġa biex jiżguraw li l-UE tkun tista' tapplika għalkollox ir-Regolament dwar l-Iskrinjar tal-Investiment mill-11 ta' Ottubru 2020. Dawn il-passi jikkonċernaw, b'mod partikolari, it-twaqqif ta' mekkaniżmu ġdid ta' kooperazzjoni għall-UE kollha, li jippermetti li l-Istati Membri u l-Kummissjoni jiskambjaw informazzjoni u jqajmu tħassib relatat ma' investimenti barranin speċifiċi. Il-kompiti li jmiss jinkludu: Kuntest Il-proposta biex jinħoloq l-ewwel qafas għall-UE kollha għall-iskrinjar tal-investiment dirett barrani ġiet ippreżentata mill-President Juncker waqt id-diskors dwar l-Istat tal-Unjoni tal-2017. Wara l-adozzjoni tagħha mill-Parlament Ewropew u mill-Kunsill fid-19 ta' Marzu 2019, il-leġiżlazzjoni l-ġdida tal-UE issa daħlet fis-seħħ. L-UE għandha wieħed mill-aktar reġimi ta' investiment miftuħa fid-dinja, kif rikonoxxut mill-OECD fl-indiċi tagħha għar-restrizzjoni tal-investiment. L-UE hija d-destinazzjoni ewlenija tal-investiment dirett barrani fid-dinja: fi tmiem l-2017, l-istokks ta' investiment dirett barrani li huma ta' investituri minn barra l-UE kienu jammontaw għal EUR 6,295 biljun, u pprovdew 16-il miljun impjieg dirett għall-Ewropej. Għal aktar informazzjoni Qafas ġdid għall-iskrinjar tal-investiment tal-UE: Regolament, Stqarrija għall-Istampa, Skeda informattiva Il-politika tal-investiment barrani tal-UE Investiment Dirett Barrani fl-UE: Rapport